[{"text_idx": "#000002", "text": "Eike Epliku ja Imat Suumanni na\u0308itus Tallinna Kunstihoone galeriis sulandab kahe eri po\u0303lvkonna autorite to\u0308o\u0308d kummastavaks keskkonnaks, kus kohtuvad ha\u0308marad linnamaastikud ja judinaid tekitav omamu\u0308toloogia."}, {"text_idx": "#000003", "text": "Imat Suumanni linnavaated ja -kollaaz\u030cid ning Eike Epliku loodusvormid ja muinasjutuolendid moodustavad koosluse, mis on samal ajal nii o\u0303dus kui ka judinaid tekitav. Tegemist on justkui o\u0303htuse linnaga, kus ja\u0308rgmisel nurgal paistev ta\u0308navalatern vo\u0303ib mo\u0303juda nii julgustava kui ka kurjakuulutavana. \u201eO\u0303htul on mingi ahistuse moment sees. Mulle endale tulevad meelde devoni kihid ja keskaegne Tartu. U\u0308le Emajo\u0303e vaadata o\u0303htuvalgust niimoodi, et ise oled varjus. Siis tekib tunne, nagu see ahistaks. See on u\u0308htepidi valus ja samal ajal maru ajalooline kah,\u201c u\u0308tleb Imat Suumann."}, {"text_idx": "#000004", "text": "Eplik ja Suumann na\u0308ivad esmapilgul vastandliku paarina. U\u0308ks on noor ja energiline, moodsa kunstikeelega vabalt u\u0308mber ka\u0308iv autor, kelle kunst sobitub hu\u0308perboliseeritud meemide ja massikultuuri maailma meie u\u0308mber. Teine aga u\u0308rgtartulik pallaslikke traditsioone ja\u0308rgiv maalija, kelle esteetilised arusaamad ja ka teoste tonaalsus on pa\u0308rit mo\u0303nest varasemast ajastust. See ei takista neil moodustamast nii u\u0308htset ruumi kui ka selle sisu, mida Eike Eplik kirjeldab ja\u0308rgmiselt: \u201eImatil on na\u0308itusel linn, on majad, on maastik, ongi see u\u0308mbrus. Mina teen sinna keskele mingit sorti butafooria ja detailid. Linnas vo\u0303i ta\u0308naval ongi igasuguseid asju. Imati maalid ei va\u0308lista midagi, mida mina vo\u0303iksin sinna sisse teha, see on ikkagi loogiline kooslus.\u201c"}, {"text_idx": "#000006", "text": "Imat Suumann (1964) on o\u0303ppinud 1988\u20131995 Tartu U\u0308likooli maaliosakonnas. Suurem osa tema enam kui kolmeku\u0308mnest isikuna\u0308itusest on toimunud samuti Tartus. U\u0308heks olulisemaks vo\u0303ib pidada Suumanni 2014. aastal toimunud juubelina\u0308itust Tartu Kunstimajas, mille eest talle anti Tartu kultuurikandja aunimetus teose looja kategoorias. Imat Suumann on ka Ado Vabbe preemia laureaat."}]